Mahukuntan kasar Togo sun soki tarzomar kin jinin karin kudin mai - china radio international
Mahukuntan kasar Togo sun soki tarzomar kin jinin karin kudin mai
2017-03-01 20:00:00 cri
Mahukunta a kasar Togo sun yi Allah wadai da barkewar wata tarzoma, wadda ta yi sanadiyyar rasuwar mutum guda, tare da jikkatar wasu 'yan sanda da dama, biyowa bayan karin kudin man fetur da kalanzir da aka yi a kasar.
Cikin wani sako da gwamnatin kasar ta gabatar ta kafofin talabijin, an yi suka game da tashin hankali da ya barke a daren jiya Talata, bayan ayyana fara aiki da sabon farashin man fetur da kalanzir din, tun daga jiyan wato 28 ga watan Fabarairu.
Sanarwar ta ce karin da aka samu ya biyo bayan karyewar da farashin gurbataccen mai ke yi ne a kasuwar duniya, da kuma karuwar farashin dala. Kaza lika gwamnatin Togo ta ce a baya, gwamnatin kasar ta sha rage farashin albarkatun mai domin samar da sauki ga 'yan kasar, kuma a nan gaba ma za ta ci gaba da bada tallafi, domin rage tsadar sa ga al'ummar kasar.
Daga nan sai sanarwar ta jaddada sukar zanga zangar da ta auku, da ma abun da ya biyo bayan ta na barnata dukiyoyi, da kuma jikkata wasu jami'an tsaro, tana mai kira ga al'ummar kasar da su kai zuciya nesa.(Saminu Alhassan)
v Shugaban majalisar dokokin jama'ar Togo ya gana da mataimakiyar direktan hukumar kula da harkokin cudanya da jam'iyyun siyasa na waje na kwamitin tsakiyar JKS na Sin 2016-12-20 09:28:03
v Kasar Togo za ta karbi bakuncin taron WAHO 2016-12-19 10:15:45
v Halartar Afrika ga musanyar kayayyakin da ake kerawa a duniya na wakiltar kawai kashi 1.9 cikin 100 a duniya 2016-11-24 10:49:38
v Togo na bikin makon kasa da kasa kan harkokin kasuwanci a karon farko 2016-11-16 10:43:19
v AU ta sanar da shirya wani taron musammun kan tsaron teku a Togo 2016-10-09 13:18:39